Տեղեկատվական և հեռահաղորդակցական տեխնոլոգիաների կիրառման կարևորագույն ոլորտներից է պետական կառավարման համակարգը: Էլեկտրոնային կառավարության ներդրման արդյունքում հնարավոր է ապահովել բյուրոկրատական գործընթացների դյուրացում, փաստաթղթերի ձևակերպման ժամանակահատվածի նշանակալի կրճատում, իրավաբանական և ֆիզիկական անձանց խիստ, հեշտությամբ վերստուգվող հարկային պարտականությունների ապահովում էլեկտրոնային հաշվառման միասնականացված համակարգի ներդրման միջոցով, բյուջետային մուտքերի ծավալի մեծացում, կոռուպցիայի մասշտաբների կրճատում և պետական հաստատությունների նկատմամբ քաղաքացիների դստահության աճ: Բազմաթիվ երկրներում կատարվում են աշխատանքներ էլեկտրոնային կառավարման համակարգի ներդրման և բարելավման ուղղությամբ. բացառություն չի կազմում նաև Հնդկաստանը, որտեղ էլեկտրոնային կառավարումն արդեն իսկ ներդրվել է, ապահովում է զարգացման բարձր տեմպեր, սակայն ունի դեռևս չլուծված մի շարք խնդիրներ: